PROLEGOMEN A. 
V 
rerum mathematicarum et geographicarum peritissimo, observationes nostras astronomicas et 
mensuras Andium cum geodesicas , tum barometricas 1 in lucem edidissemus ? 
Quas ob causas non mirum est multum temporis effluxisse antequam opus nostrum physico- 
botanicum eo perduximus, ut tandem in publicum prodiret. Nam aliis studiis intenti et nova ea- 
que longinqua itinera inire cupientes, curam libri edendi initio Willdenowio , e primis botanico¬ 
rum , commisimus, qui, Bonplandio et mihi conjunctissimus, jam numerum insignem plantarum 
Orinocensium, Andensium, Mexicanarum asservabat, quibus reduces illum donaveramus. Ac sane 
Willdenowius, cum Parisios venisset, ubi botanici Gallici solita gentis humanitate eum exceperunt, 
ibidem integram hyemen exegit , eo studio, quo hominem amicum et amore scientia? flagrantis- 
simum fecisse credendum est. Sed vix in Germaniam reduci morbus gravis et inveteratus vitam lite¬ 
ris dicatam abrupit. Ita eo ipso tempore rebus humanis ereptus est, quo ultima manu Speciebus 
Plantarum imposita, multis utilibusque operibus cumulum erat allaturus. 
Quo nuntio accepto non parvam animi aegritudinem contraximus. Comperimus Willdenowium 
nihil nisi schedas et fragmentum Diandriae et Triandriae Monogyniae reliquisse. Nam tametsi 
solerter et amice ad opus componendum se accingeret , tamen propter brevitatem tem¬ 
poris vix herbaria nostra et Bonplandii volumina , per iter conscripta raptim percurrere, nedum 
plantas, ab aliis peregrinationibus relatas, vel libris editis jam descriptas comparare poterat. Ita 
Willdenowio vita functo, acerrimi ingenii botanicus, cui ille inter dilectos discipulos primas tri¬ 
buebat , Carolus Sigismundus Kunth, munus vulgandi operis suscepit, cui jam enumerationem 
plantarum Berolinensium et dispositionem lucidissimam graminum res herbaria debebat 2 . Is igi¬ 
tur schedarum et observationum Willdenowicarum partem in suos usyis convertit, Parisiisque per 
biennium degens, herbaria comparare, species omnes denuo describere, commentarios a Bon¬ 
plandio in Novo Orbe peraratos excutere et synonymiam emendare potuit. Quo factum est ut 
opus quod nunc in lucem prodit, novo prorsus ordine dispositum atque amplificatum ab eo sit. 
Neque solum ex speciebus in itinere nostro collectis novas recensuit, sed indefesso labore eas 
quoque retractavit, quas partirn Willdenowius in novissima volumina Spccierum , partim Flligge et 
La Boche in Monographias Paspali et Eryngii 3 receperant. 
In recensendis plantis systemati artificiali Linnei pulcherrimam Jussaei distributionem plantarum 
secundum tribus naturales praetulimus. Kunthius praeter ea quae ex propriis observationibus hau¬ 
sit , illis quoque usus est quae de ordinibus juxta naturae legem mutuo connexis, illustris Angliae 
botanicus, Bobert Brown, in Prodromo Flora: Nocce Hollandice acute atque subtiliter exposuit. 
Auctorum menda plurima sustulit; quamquam a tritis et vulgatis in medium afferendis omnino abs¬ 
tinuit. Ne autem ea iteraret, quae jam a Jacquinio, Swartzio , Yahlio, Ruizio , Pavonio , Cavanil- 
lesio et aliis vulgata sunt, in plantis cognitis phrasin dumtaxat diagnosticam adjicere satis habuit. 
Species et geneixi plane nova signo -j- indicantur. Plantas annuas vel perennes notis solitis o et % 
distinguuntur, tametsi saepe in quibusdam ordinibus, praesertim in gramineis, analogiae magis quam 
experientiae confidimus. Plantarum delineandarum et aeri incidendarum cura amicissimo Turpin de¬ 
mandata est, quem in ultima navigatione , Philadelphia ad Europae littora, socium habuimus , et in quo 
acuti botanici ingenium cum singulari picturae peritia conjunctum est. Magnam partem novorum 
generum, Palmarum et Orchidearum species, per itineris decursum ipse adumbravi. Anatomen 
florum et fructuum, solerter exploratorum, Kunthius, ut est in arte delineatoria dexterrimus , 
adjecit. Plantae Diandriae et Triandriae Monogyniae aeri incisae a Willdenowio selectae sunt. 
Haec de dispositione ac latis libri. Nunc ad id venio quod mihi praecipue curae est, ut, quas in 
i Nivellemcnt harometrique. fait dans les Cordilleres des Andes, et dans d’a.ulres parties des regions iquinoxiales da Nouveau-Con- 
tinent, calcule d'apris la formule de M. Laplace. ( Vid. Rec. d’obs. astr. t. i. p. a83— 37 $.) 
1 Flora Berolinensis sive enumeratio vegetabilium circa Berolinum sponte crescentium. i8i3. Consideratioris generales sur la famille 
des Graminees. ( Vid. Mem. da Musee d’Hist. nat. vol. II. p. 65. ) 
3 La Roche de Eryngiis. Fliigge, Graminum Monographia. P. I. Paspalus. Pieimaria. 
Nov. Gen. et Spec. Tomus I. b 
